  Туспуктэм: Руслан Нуриахметов Наталия Сильвестрова Ижысь Шор карлудысь йӧ карез таяз арын ӟуч калык выжыкылъёсъя лэсьтозы. Со сярысь карлэн тӧроез Дмитрий Чистяков Удмуртиысь Улосвылэн кивалтон центрлэн меӵак эфираз ивортӥз. Али йӧ карлэн учкетэз (концепциез) бордын ужало. Озьы ик выль ар программа дасяло. « Йӧлэсь арка туэ тылъёсын луоз, али сое каре ваё ни. Туспуктэм лэсьтыны эшшо кӧня ке выль интыос кылдозы. Тыл конструкциосын югдытом, котькуд ар соосты ватсалом. Со тыл конструкциос азьланяз мукет мерлыко интыосы выжыны быгатозы, карлэн мукет ёросъёсаз улӥсьёслэн выль ар мылкыдзы ӝутскоз. Оглом вераса, праздниклэн учкетэз сыӵе ик. Толсурлэн шорозяз кызэз быдэсак пуктозы » Дмитрий Чистяков, Ижкарлэн тӧроез Тодэ вайытом, выль ар кызэз Шор карлудын шуркынмонлэн шораз пуктыны кутскизы. Ватсалом, 2022-тӥ арын йӧ карез Буян шормуӵ кадь лэсьтӥзы. 2021-тӥ арын сое «12 месяцев» выжыкыллы сӥзизы. Тегъёс: Выльар Шорплощадь Ижкар Удмуртия  